Diari Oficial de la Generalitat Valenciana


Sumari del DOGV 3627, del 17-11-1999 (1999/9668)

RESOLUCIÓ de 10 de novembre de 1999, de la Direcció General de Justícia, per la qual s'atorguen destinacions corresponents al concurs de trasllats de data de 26 de juliol de 1999, pel qual s'oferien places vacants de nova creació dels cossos d'oficials, auxiliars i agents de l'Administració de Justícia a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3627

Data del DOGV
:   17-11-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9668


Data del document
:   10-11-1999

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * concurs administratiu
    * personal de l'administració de justícia

RESOLUCIÓ de 10 de novembre de 1999, de la Direcció General de Justícia, per la qual s'atorguen destinacions corresponents al concurs de trasllats de data de 26 de juliol de 1999, pel qual s'oferien places vacants de nova creació dels cossos d'oficials, auxiliars i agents de l'Administració de Justícia a la Comunitat Valenciana. [1999/X9668]
  
Vist l'expedient instruït com a conseqüència del concurs de trasllats convocat per Resolució de 26 de juliol de 1999 (Diari Oficial de la Generalitat Valenciana i Boletín Oficial del Estado del 30 de juliol), per a ocupar places vacants de nova creació entre oficials, auxiliars i agents de l'administració de Justícia en la Comunitat Valenciana.
  
Aquesta Direcció General de Justícia, d'acord amb allò que s'ha disposat en els articles 455 i 494 de la Llei Orgànica 6/1985, d'1 de juliol, del Poder Judicial, i els articles 54, 55 i 57 del Reial Decret 249/1996, de 16 de febrer, pel qual s'aprova el Reglament Orgànic dels cossos d'oficials, auxiliars i agents de l'Administració de Justícia, ha disposat:
  
Primer
  
Fer públiques les destinacions que amb caràcter definitiu han sigut adjudicats als funcionaris que han participat en el concurs de trasllats convocat per resolució de data mencionada anteriorment, que es corresponen amb els relacionats en l'annex I de la resolució de convocatòria.
  
Segon
  
Excloure del concurs de trasllats els funcionaris que en l'annex II es relacionen.
  
Tercer
  
Declarar caducades les instàncies presentades pels participants en el aquest concurs que no han obtingut destinació, per la qual cosa no seran tingudes en compte en futurs concursos de trasllats.
  
Quart
  
Considerar desestimades les al·legacions formulades contra la resolució provisional del concurs de trasllats que no han sigut resoltes expressament, davant la publicació d'aquesta resolució, d'acord amb allò que s'ha disposat en la base octava punt 3r de la Resolució de 26 de juliol de 1999.
  
Cinqué
  
Els funcionaris hauran de prendre possessió de la seua destinació el dia 1 de desembre de 1999, data en la qual començaran la seua activitat els òrgans judicials els llocs de treball dels quals són l'objecte d'aquesta resolució, cessant a les seues destinacions d'origen tres dies abans de l'esmentada data en cas de tractar-se de la mateixa localitat, i a partir de l'endemà a la publicació d'aquesta resolució en el Boletín Oficial del Estado quan comporte canvi de residència, sempre i quan s'acredite documentalment el canvi de residència. El termini possessori serà retribuït per l'administració competent respecte a la plaça obtinguda en concurs.
  
Si la Resolució comporta reingrés al servei actiu en l'administració de Justícia als cossos d'Oficials, Auxiliars i Agents, el termini possessori s'haurà de computar des de l'endemà de la publicació d'aquesta resolució en el Boletín Oficial del Estado, però en aquest cas el dit termini no resulta retribuït, ja que es produeix abans de formalitzar-se el reingrés als Cossos d'oficials, auxiliars o agents i per tant no pot ser computat com a de serveis efectius.
  
En el cas que els funcionaris reingressats per mitjà d'aquest concurs es trobaren en actiu en un altre cos i no volgueren que s'interrompera la seua relació de servei amb l'administració, atesa la necessitat de comptar amb el temps indispensable per a efectuar la presa de possessió, podran sol·licitar al president, jutge, fiscal o cap de l'organisme de la seua actual destinació, un permís retribuït d'un dia si no hi ha canvi de localitat o de dos en cas contrari, excepte aquells casos en què hagen de desplaçar-se a Canàries, Illes Balears, Ceuta o Melilla, i en aquest cas el permís podrà ser de fins a tres dies (article 66.1.g) del Reglament Orgànic), tenint-los per cessats en la seua antiga destinació amb la data immediatament anterior a la de la seua possessió en la nova plaça de reingrés.
  
La comunitat autònoma competent o la gerència territorial que corresponga, els concedirà l'excedència d'ofici al cos de procedència si aquesta es produeix en un cos al servei de l'administració de Justícia, en la destinació de la qual se'ls tindrà per cessats amb la data anterior a la de la seua possessió als cossos d'oficials, auxiliars o agents, a fi d'evitar la interrupció en la percepció dels seus havers.
  
Contra aquesta resolució, que posa fi a la via administrativa podrà interposar-se recurs contenciós administratiu davant dels jutjats contenciosos administratius de València, en un termini de dos mesos comptadors des de l'endemà de la seua publicació, conformement amb el que s'ha disposat en els articles 8.2, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició de recurs potestatiu de reposició, davant de la Direcció General de Justícia, en el termini d'un mes comptador a partir de l'endemà de la seua publicació, d'acord amb allò que s'ha disposat en els articles 116 i 117 de la Llei 4/1999, de 13 de gener, de modificació de la Llei 30/91976, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 10 de novembre de 1999.- El director general de Justícia: Eloy Velasco Núñez.
  
Annex II
  
Concurs: jutjats de nova creació (BOE i DOGV de 30.07.1999)
  
Comunitat Valenciana
  
Oficials
  
Excloure del concurs per no dur un any els funcionaris següents:
  
FERRANDO GARRIDO, Guillermo J.
  
Excloure del concurs per haver sol·licitat un lloc de treball dins del mateix centre on es troba destinat els funcionaris següents:
  
LÓPEZ LOZOYA, Carmen Rosa
  
Auxiliars
  
Excloure del concurs per haver presentat la seua instància fora del termini concedit a l'efecte, els funcionaris següents:
  
BENITO TAMARIT, Mª Amparo
  
MORCILLO PÉREZ, Inés Evelia
  
OLMEDO GARCÍA, Mª Teresa
  
Agents
  
Excloure del concurs per haver presentat la seua instància fora del termini concedit a l'efecte, els funcionaris següents: